Document ID: /roh_data/filtered/swiss_laws_in_ROHinterleaved.jsonl.gz/28060

This text was translated from DE into Rumantsch Grischun.

Mit Busse wird bestraft, wer:a. Geräte oder Vorrichtungen, die dazu bestimmt sind, die behördliche Kontrolle des Strassenverkehrs zu erschweren, zu stören oder unwirksam zu machen, einführt, anpreist, weitergibt, verkauft, sonst wie abgibt oder überlässt, in Fahrzeuge einbaut, darin mitführt, an ihnen befestigt oder in irgendeiner Form verwendet;b. bei den Tatbeständen nach Buchstabe a Hilfe leistet (Art. 25 des Strafgesetzbuches). Die Kontrollorgane stellen solche Geräte oder Vorrichtungen sicher. Das Gericht verfügt die Einziehung und Vernichtung. Mit Busse wird bestraft, wer:a. öffentlich vor behördlichen Kontrollen im Strassenverkehr warnt;b. eine entgeltliche Dienstleistung anbietet, mit der vor solchen Kontrollen gewarnt wird;c. Geräte oder Vorrichtungen, die nicht primär zur Warnung vor behördlichen Kontrollen des Strassenverkehrs bestimmt sind, zu solchen Zwecken verwendet. In schweren Fällen ist die Strafe Geldstrafe. Eingefügt durch Ziff. I des BG vom 15. Juni 2012, in Kraft seit 1. Jan. 2013  (AS 2012 6291; BBl 2010 8447). SR 311.0 Fassung gemäss Ziff. I des BG vom 17. März 2023, in Kraft seit 1. Okt. 2023  (AS 2023 453; BBl 2021 3026).

Cun ina multa vegn chastià, tgi che:a. importa, promova, transmetta, venda, ceda autramain u surlascha, installescha en vehichels, porta cun sai en vehichels, fixescha vi da vehichels u utilisescha en intgina furma apparats u indrizs ch’èn destinads per difficultar, per destruir u per render nuneffizienta la controlla da las autoritads;b. gida ad effectuar ils causals tenor litera a (art. 25 dal Cudesch penal svizzer). Ils organs da controlla mettan tals apparats u tals indrizs en segirezza. La dretgira dispona lur sequestraziun e lur destrucziun. Cun ina multa vegn chastià, tgi che:a. avertescha publicamain cunter controllas d’autoritads en il traffic sin via;b. porscha in servetsch cunter paja, cun il qual i vegn avertì cunter talas controllas;c. dovra apparats u indrizs che n’èn betg destinads en emprima lingia per avertir cunter controllas d’autoritads en il traffic sin via. En cas grevs è il chasti in chasti pecuniar. Integrà tras la cifra I da la LF dals 15 da zer. 2012, en vigur dapi il 1. da schan. 2013 (AS 2012 6291; BBl 2010 8447). SR 311.0 Versiun tenor la cifra I da la LF dals 17 da mars 2023, en vigur dapi il 1. d’oct. 2023 (AS 2023 453; BBl 2021 3026).